I Frederikshavn Kommune fejrer de 'Verdensmålsugen' med en fodboldfestival for hele kommunens 2. klasser. Her er sundhed, bevægelse og fællesskab i fokus.

Frederikshavn Kommune har taget FN's 17 Verdensmål for en bæredygtig fremtid til sig. Flere end 470 drenge og piger vil i løbet af ugen være med til fodboldfestivalen, hvor verdensmål bliver til hverdagsmål. -	Vi vil gerne have, at børnene bevæger sig og er en del af sunde fællesskaber. Derfor samler vi kommunens 2. klasser til fodbold, gode kammerater, bevægelse og leg, fortæller Lars Lundgreen, der er konsulent i Center for Skole, Klub og Ungdomsskole i Frederikshavn Kommune. Alle skoler og friskoler I Frederikshavn er inviteret med til fodboldfestivalen, hvoraf 14 skoler har takket ja til at være med. Verdens bedste børnefodbold Idéen til fodboldfestivalen er blevet til i samarbejde med DBU Jylland, som har sendt en instruktør til at lave boldøvelser og lege for børnene. - Det har været helt fantastisk, der er liv og glade dage, siger Lars Lundgreen. Ifølge ham, så passer Frederikshavns Kommune og Verdensmålene godt ind i DBU's nye børnestrategi, hvor ambitionen er at skabe verdens bedste børnefodbold. DBU's børnesyn er at give alle børn lige muligheder og positive oplevelser, hver gang de spiller fodbold. Udover en instruktør fra DBU Jylland, så er nogle af kommunens talentsportselever også sendt ud for at arrangere øvelser og lege for børnene. Verdensmålsugen bliver i Frederikshavn Kommune afholdt fra den 5. - 11. september i . Udover fodboldfestivalen er der blandt andet også 'Beach og Havne clean-up', CrossFit-træning og foredrag om klima og bæredygtighed på programmet.